עיטורי משטרת ישראל ושירות בתי הסוהר

עיטור הגבורה (משטרת ישראל)
עיטור האומץ (משטרת ישראל)
עיטור המופת (משטרת ישראל)
עיטורי שירות בתי הסוהר

עיטורי משטרת ישראל ושירות בתי הסוהר מוענקים לשוטרים של משטרת ישראל, למתנדבים של המשמר האזרחי ולסוהרים של שירות בתי הסוהר, בהתאם להוראות .

== העיטורים ==
העיטורים ניתנים בשלוש רמות למי שהפגינו גבורה ואומץ יוצאי דופן במהלך שירותם:
*עיטור הגבורה: השר לביטחון פנים, בהמלצת מפכ"ל המשטרה או נציב בתי הסוהר, רשאי להעניק עיטור זה על מעשה גבורה עילאית, שנעשה בעת מילוי תפקיד תוך חירוף נפש.
*עיטור האומץ: המפכ"ל או נציב בתי הסוהר רשאים להעניק עיטור זה על מעשה גבורה אחר, שנעשה בעת מילוי תפקיד, תוך חירוף נפש, ושיש בו גילוי אומץ לב בלתי רגיל.
* עיטור המופת: המפכ"ל או נציב בתי הסוהר רשאים להעניק עיטור המופת, על מעשה שנעשה באומץ לב וראוי לשמש מופת.

עיטורים אלה ניתן להעניק גם לאזרח שעשה מעשה גבורה עילאי תוך חירוף נפש, או מעשה שיש בו גילוי אומץ לב בלתי רגיל, או אומץ לב הראוי לשמש מופת, אגב שימוש כדין בסמכות מעצר או אגב מילוי חובה כדין לתת עזרה לשוטר בביצוע מעצר חוקי, או לנוכח עבירה משוועת או אסון ציבורי.

שני עיטורים נוספים הם:
* עיטור השירות: המפכ"ל או הנציב רשאים להעניק עיטור זה, על שירות שיש בו משום תרומה בלתי רגילה להשגת יעד מיעדי המשטרה, במעשה בודד או בגילוי התמדה או דבקות מופתית במטרה. עיטור זה לא ניתן לאזרחים שלא היו שוטרים בעת האירוע.
* עיטור ההתנדבות: המפכ"ל רשאי להעניק עיטור זה על שירות של מתנדב שיש בו משום תרומה בלתי רגילה להשגת יעד מיעדי המשמר האזרחי, במעשה בודד או בגילוי התמדה או דבקות מופתית במטרה.

======
בנוסף, ניתן במשטרת ישראל להעניק שני ציונים לשבח על מעשים שאינם תואמים את המבחנים להענקת העיטורים המנויים לעיל:
* צל"ש המפכ"ל: ניתן על "מעשה מצוין או התנהגות מצוינת במהלך פעילות מבצעית או בפעילות משטרתית אחרת, תוך גילוי כושר מנהיגות או יוזמה."
* צל"ש מפקד (ניתן על-ידי מפקד מחוז, אגף, מג"ב או מפקד להב): ניתן על "מעשה ייחודי שנעשה בפעילות מבצעית או משטרתית תוך גילוי הצטיינות, כושר מנהיגות או יוזמה יוצאים מגדר הרגיל, בנסיבות שאינן מגיעות כדי הענקת צל"ש מפכ"ל".

עיטורים מקבילים ניתנים גם בשירות בתי הסוהר. עיטור הגבורה מוענק על ידי השר, בהמלצת נציב בתי הסוהר. שאר העיטורים מוענקים על ידי הנציבים.

<gallery widths="180" heights="180" perrow="4">
קובץ:Israel Police-shirut.jpg|עיטור השירות (משטרת ישראל)
קובץ:Israel Police VolunteersMedal.jpg|עיטור ההתנדבות
קובץ:Zalash Mafkal - Commissioner of Israel Police Citation.png|צל"ש מפכ"ל המשטרה
קובץ:Israel Border Police Commander Citation.png|צל"ש מפקד משמר הגבול
קובץ:צלש מפקד מחוז ירושלים.png|צל"ש מפקד מחוז ירושלים
</gallery>

===עיצוב צל"ש מפכ"ל בתעודת האות===
<gallery widths="100" heights="100" perrow="2">
קובץ:Zalash Mafkal - Commissioner of Israel Police Citation.svg|צל"ש המפכ"ל
קובץ:צלש-מפכל.jpg|צל"ש המפכ"ל
</gallery>

== עיצוב העיטורים ==
עיצוב העיטורים נקבע בתקנות העיטורים במשטרת ישראל ובשירות בתי הסוהר (אופן ענידתם ונוהל הענקתם), תשל"ג–1973, שבהן נקבע כי לכל עיטור שלושה חלקים:
* "פארה" – חלקו העיקרי של העיטור, והוא עשוי מתכת;
* "סרט" – פיסת אריג בצבע המתחברת לבגד ועליה נתלית הפארה;
* "אות העיטור" – אות בצבע הסרט.

במקרה ומקבל העיטור זכאי לעיטור נוסף מאותו סוג – אין הוא מקבל את העיטור אלא "תג לעיטור", גרסה מוקטנת של הפארה, אותו הוא עונד על העיטור הראשון. דינו של אות זה כעיטור נוסף.

כל העיטורים עוצבו על ידי נתן קרפ. אות העיטור הניתן בשירות בתי הסוהר זהה לזה הניתן על ידי המשטרה, אך הפארה שמעניקים שני הגופים אינה זהה, בכל אחת מפארות עיטורי המשטרה מופיע סמל משטרת ישראל ובעיטורי שירות בתי הסוהר מופיע במקומו סמל השב"ס.

== כללים לענידת עיטורים ==
# שוטר שהוענק לו עיטור – רשאי לענוד את העיטור ביום העצמאות, והוא רשאי לענוד את אות העיטור בכל עת.
# מי שהוענק לו עיטור – לא רשאי לענוד את העיטור או את אות העיטור בנסיבות הקבועות בחוק, ואלו הן:
#: א. השוטר נתון במאסר, במעצר או במחבוש.
#: ב. השוטר נתון במאסר בפועל והשר לביטחון הפנים קבע, שלא יענוד את העיטור.
# שוטר העונד עיטור, יענוד את העיטור על הכיס השמאלי של החולצה.
# שוטר יענוד את אות העיטור מעל הכיס השמאלי של החולצה, ואם הוא עונד גם אות מערכה – יענוד את אות העיטור בצמוד אליו.
# שוטר העונד שני אותות מערכה או יותר – יענוד את אות העיטור מעל אותות המערכה.
# שוטר שהוענק לו תג לעיטור – רשאי לענוד אותו בכל עת. תג לעיטור ייענד על גבי אות העיטור.

==עיטורים נוספים==
מדליית פרס המפכ"ל למצוינות
פרס המפכ"ל למצוינות מוענק באופן שנתי ליחידות מצטיינות במעמד השר לביטחון לאומי על תפקוד יוצא דופן בללוחמה בטרור ובפשיעה, שירות לאזרח, הישגיים יחידתיים ובולטות תפקודית.

==ראו גם==
* עיטורי צה"ל
* עיטורי כבאות והצלה

==קישורים חיצוניים==
* 
* [https://www.police.gov.il/menifa/02.05.05.12_3.pdf פקודות המשטרה 05.05.12 - הענקת עיטורים, הענקת צל"ש והענקת תעודת הוקרה למצטיין בית הנשיא], באתר משטרת ישראל
* [http://www.ips.gov.il/NR/exeres/988EE4AE-25F5-4901-A36D-E6E2EFAF91F2,frameless.htm?NRMODE=Published הוראות שירות בתי הסוהר 4.09 : עיטורים פרסים ותעודות הוקרה], באתר שירות בתי הסוהר
* [http://www.ips.gov.il/Shabas/SEGEL/Decoration+and++Heroism/default.htm עיטורים וגבורות]– שמות מעוטרי השב"ס, באתר שירות בתי הסוהר

==הערות שוליים==

*
מ
קטגוריה:שירות בתי הסוהר